Μιλυάς

Η Μιλυάς ήταν μια ορεινή χώρα στην αρχαία νοτιοδυτική Μικρά Ασία στην σημερινή Τουρκία, τοποθετείται στο βόρειο τμήμα του μετέπειτα βασιλείου της Λυκίας και στην νότια Πισιδία.Στράβων, 12, σ. 573 Ο Ηρόδοτος αναφέρει ότι τα σύνορα της Μιλυάς δεν έχουν εξακριβωθεί ποτέ με ακρίβεια.Ηρόδοτος, Α΄, 173 Οι κάτοικοι της είχαν το Ενδώνυμο Μιλύαι αλλά το αρχαιότερο τους όνομα ήταν Σόλυμοι, προερχόταν από το γειτονικό όρος Σόλυμος στην σημερινή πόλη Τερμησσός.Ηρόδοτος, Ζ΄, 77 Ο ιστορικός Τζακ Λ. Φέλντμαν αναφέρει ότι οι κάτοικοι μιλούσαν μια από τις Σημιτικές γλώσσες, η θεωρία αυτή απορρίφθηκε, οι περισσότεροι αρχαιολόγοι έχουν καταλήξει στο συμπέρασμα ότι οι κάτοικοι μιλούσαν μία από τις Ινδοευρωπαϊκές γλώσσες.Louis H. Feldman, 1996, Jew and Gentile in the Ancient World: Attitudes and Interactions from Alexander to Justinian. Princeton, Princeton University Press, σσ. 190–1; 519–21 Το όνομα Μιλυάς χρησιμοποιήθηκε αργότερα για να περιγράψει ένα τμήμα της Λυκίας.

Όταν ανέβηκε στην Συρία η Αυτοκρατορία των Σελευκιδών το όνομα περιορίστηκε στο νοτιοδυτικό τμήμα της Πισιδίας, στα σύνορα με την Λυκία, η περιοχή επεκτεινόταν από την Τερμησσό μέχρι τους πρόποδες του όρους Κάδμος.Πολύβιος, v. 72 Η περιοχή αυτή το δυτικό τμήμα της οποίας ήταν γνωστό ως Καβαλία ο Κλαύδιος Πτολεμαίος το τοποθετεί στην Λυκία και ο Πλίνιος ο Πρεσβύτερος στην Παμφυλία ή την Πισιδία.Κλαύδιος Πτολεμαίος, v. 3. § 7, 5. § 6Πλίνιος ο Πρεσβύτερος, v. 42 Όταν ο Αντίοχος Γ΄ ο Μέγας ηττήθηκε στην Μάχη της Μαγνησίας (190 π.Χ.) οι Ρωμαίοι έδωσαν την χώρα στον σύμμαχο τους Ευμένη Β΄ της Περγάμου, οι πρίγκιπες της Πισιδίας συνέχισαν να καταγράφονται σαν βασιλείς.Πολύβιος, Exc. de Leg. 36 Ο λαός των Σολύμων πήρε το όνομα του από το ομώνυμο όρος της Μικράς Ασίας. Το μεγαλύτερο τμήμα της Μιλυάς ήταν ορεινό, υπήρχαν και πεδιάδες αλλά λίγες. Το όνομα τους δεν το αναφέρει ο Όμηρος επειδή οι κάτοικοι εκδιώχθηκαν από εισβολείς που ήρθαν από την Κρήτη, τους Τερμίλαι υπό τον Σαρπηδώνα μικρότερο αδελφό του πρώτου Μίνωα, αναφέρονται αργότερα ως Λύκιοι. Οι σημαντικότερες πόλεις της Μιλυάς ήταν τα Κίβυρα, τα Οινόανδα, τα Βάλβουρα και η Βούβων που αποτελούσαν την Τετράπολη των Κίβυρων. Μερικοί ιστορικοί καταγράφουν επίσης μιά πόλη με το όνομα Μιλυάς στα βόρεια της Τερμησσού στην Πισιδία.

Παραπομπές

Πηγές

Louis H. Feldman, 1996, Jew and Gentile in the Ancient World: Attitudes and Interactions from Alexander to Justinian. Princeton, Princeton University Press

Κατηγορία:Παμφυλία
Κατηγορία:Πισιδία
Κατηγορία:Ιστορικές περιοχές της Μικράς Ασίας